- Bibliotekernes lovmæssige rolle er jo, at de skal formidle oplysning gennem bøger og tidsskrifter, og det er vi ude over i dag pga. internettet. Bøger kan du købe i iTunes, så man har slet ikke brug for bibliotekerne, som de var i gamle dage.

Hvis jeg ser på mine egne børn og deres kammerater, læser de jo aldrig bøger Pernille Bendixen, kulturordfører, Dansk Folkeparti

Men hvis det ikke er oplysning, hvad er så den store ambition med folkebibliotekerne?

- Det er jo mere det her med at være et samlingssted for folk, hvor man har nogle aktiviteter a la klubaktiviteter.

Generation bogløs

Bendixen ser gerne, at man holder fast i bøgerne, men hun tror ikke, at den nye generation kommer til at bruge dem.

- Hvis jeg ser på mine egne børn og deres kammerater, læser de jo aldrig bøger. Jeg er bange for, at der kommer en ny generation af borgere, som ikke læser bøger.

Hvad er det, der mangler i biblioteksloven?

- Der står jo, at deres rolle er at videreformidle viden, men jeg synes, at man godt kan sætte nogle ekstra punkter på. Noget med at være lokalsamfundets samlingspunkt. Det kan være, man vil have en strikkeklub det ene sted eller noget andet det andet sted.